โรงเรียนเบญจมราชูทิศ จังหวัดปัตตานี

โรงเรียนเบญจมราชูทิศ จังหวัดปัตตานี () (อักษรย่อ: บ.ม., B.M.) ปัจจุบันเป็นโรงเรียนมัธยมศึกษาขนาดใหญ่พิเศษ เปิดสอนแบบสหศึกษาระดับมัธยมศึกษา อยู่ในความดูแลของสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งเมื่อปี พุทธศักราช 2455 ซึ่งโรงเรียนเบญจมราชูทิศ จังหวัดปัตตานีนี้มีประวัติความเป็นมาอันยาวนานมากกว่า 100 ปี และได้สร้างบุคลากรอันมีชื่อเสียงให้แก่ประเทศชาติไว้เป็นจำนวนมาก

โรงเรียนเบญจมราชูทิศ จังหวัดปัตตานี ตั้งอยู่เลขที่ 2 ถนนสะบารัง ตำบลสะบารัง อำเภอเมืองปัตตานี จังหวัดปัตตานี

ประวัติโรงเรียน

ก่อกำเนิด 

โรงเรียนเบญจมราชูทิศ จังหวัดปัตตานี ได้รับการก่อตั้งขึ้นเมื่อ พ.ศ 2455 ในรัชสมัยของพระบาทสมเด็จพระมงกุฎเกล้าเจ้าอยู่หัว รัชกาลที่ 6 โดยมีพระภิกษุรูปหนึ่งซึ่งเป็นเถระผู้ใหญ่ "พระรัตนธัชมนีศรีธรรมราชสังฆนายก ตรีปิฎกคุณาลังการ ศรีมาจารย์วินัย สุนทรัติคณิศรบวรสังฆารามคามวลี" เป็นผู้รับผิดชอบวัดตั้งแต่นครศรีธรรมราชลงมาหลังจากที่ท่านได้ก่อตั้งโรงเรียนเบญจมราชูทิศ นครศรีธรรมราช หลังจากนั้นหนึ่งปี ท่านได้มาตรวจเยี่ยม "วัดตานีสโมสร (วัดกลาง)" สมัยนั้นมีชื่อว่า "วัดบางน้ำจืด" ท่านได้เริ่มก่อตั้ง "โรงเรียนเบญจมราชูทิศ จังหวัดปัตตานี" ขึ้นโดยใช้ศาลาท่าน้ำเป็นสถานที่เรียน (ปัจจุบัน คือ ที่ซึ่งเป็นที่ตั้งของสถานีดับเพลิง)

นักเรียนได้อาศัยเรียนอยู่ที่ศาลาท่าน้ำได้ประมาณครึ่งปี จึงย้ายมาเปิดสอนที่ริมแม่น้ำสามัคคีติดกับบ้านสะบารังโดยใช้พลับพลารับเสด็จพระปิยมหาราช ซึ่งพระองค์เสด็จมาตั้งกล้องดูดาวในสนามศักดิ์เสนีย์ (แท่นดูดาวขนาดกว้าง 2 เมตรสูง 2 เมตร ปัจจุบันฝังในสนามหมดแล้ว) ชื่อเรือนราชประสิทธิ์เป็นบรมราชานุสรณ์แต่พระพุทธเจ้าหลวงสมเด็จพระราชบิดา สมัยนั้นมีพระยาเดชานุภาพ หรือพระยาศักดิ์เสนี เป็นสมุหเทศาภิบาล มณฑลปัตตานี เปิดสอนแบบสหศึกษา มี "นายโต๊ะ" เป็นครูใหญ่ ตั้งแต่ปีพุทธศักราช 2455

ต่อมาทางมณฑลปัตตานี ได้มีหนังสือราชกาลแจ้งไปยังกระทรวงธรรมการให้ทราบว่า 

เมื่อก่อสร้างอาคารเรียนเสร็จเรียบร้อยแล้ว ทางมณฑลปัตตานี ได้จัดให้มีพิธีเปิดโรงเรียนอย่างเป็นทางการเมื่อวันที่ 22 ตุลาคม  พ.ศ 2457 โดยมหาอำมาตย์ตรีเดชานุชิตสมุหเทศาภิบาลมณฑลปัตตานี ได้เชิญเสด็จมหาอำมาตย์โท สมเด็จพระเจ้าน้องยาเธอ เจ้าฟ้ายุคลทิฆัมพร กรมขุนลพบุรีราเมศวร์สมุหเทศาภิบาลมณฑลนครศรีธรรมราชเป็นประธานในพิธี โรงเรียนนี้มีนามตามที่พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯพระราชทานนามว่า "โรงเรียนเบญจมราชูทิศ"

ครั้น พ.ศ 2482 โรงเรียนปัตตานี "เบญจมราชูทิศ" ได้ย้ายมาเรียนที่อาคารเรียน 1 (ในปัจจุบันนี้รื้อออกแล้ว) ด้วยเหตุจำนวนนักเรียนมากขึ้น และเป็นการขยายบริเวณโรงเรียน ให้กว้างขวางพอกับจำนวน นักเรียนที่เพิ่มมากขึ้นด้วย 

โรงเรียนปัตตานี เบญจมราชูทิศ ได้รับการเปลี่ยนชื่อให้เหมาะสมใหม่เป็น " โรงเรียนเบญจมราชูทิศ จังหวัดปัตตานี " เมื่อ พ.ศ 2510 ปัจจุบันนี้โรงเรียนมีเนื้อที่ทั้งสิ้น 33 ไร่ 2 งาน 52 ตารางวาแบ่งเป็น 2 แปลง คือบริเวณตึกขาวติดกับหอสมุดพระเทพรัตนราชสุดา สยามบรมราชกุมารี ศูนย์การศึกษาพิเศษจังหวัดปัตตานี (ใช้อาคารเกษตรกรรมเป็นสำนักงานชั่วคราว) แปลงเกษตร บ้านพักครู-อาจารย์ นักการภารโรง 1 แปลงและที่ตั้งโรงเรียนปัจจุบัน รวมถึงสนามศักดิ์เสนี 1 แปลง โรงเรียนเบญจมราชูทิศ จังหวัดปัตตานี มีการกำหนด คณะกรรมการสภานักเรียน และคณะสี ต่างๆ ของโรงเรียนดังนี้ คณะกรรมการสภานักเรียน โรงเรียนเบญจมราชูทิศ จังหวัดปัตตานี มีชื่อทางการว่า "คณะจุลมงกุฎ" คณะสีประจำโรงเรียนเบญจมราชูทิศ จังหวัดปัตตานี มี 4 คณะสี ประกอบด้วย 1. คณะอัศวพาหุ (สีแดง) 2. คณะศรีอยุธยา (สีชมพู) 3. คณะสุริยงส่องฟ้า (สีแสด) 4. คณะวชิราวุธานุสรณ์ (สีม่วง) โดยโรงเรียนได้อยู่ในเครือข่ายสถาบันการศึกษารัชกาลที่ 6 จึงได้นำนามปากกา และประวัติของพระบาทสมเด็จพระมงกุฎเกล้าเจ้าอยู่หัว มาเป็นชื่อคณะสีดังกล่าว

ทำเนียบผู้บริหาร  
ตั้งแต่เริ่มก่อตั้ง จนถึงปัจจุบัน โรงเรียนเบญจมราชูทิศ จังหวัดปัตตานีมีผู้บริหารรวม 28 ท่าน ดังนี้

หลักสูตรที่เปิดสอน

ระดับชั้นมัธยมศึกษาตอนต้น 
 โครงการห้องเรียนพิเศษ
 ห้องเรียนพิเศษวิทยาศาสตร์และเทคโนโลยี (สสวท.เพชรพระเกี้ยว) 1 ห้อง
 ห้องเรียนพิเศษวิทยาศาสตร์สุขภาพ (Health Science ; HS) 1 ห้อง
 ห้องเรียนพิเศษเตรียมสี่เหล่าทัพ (Pre-Cadet ; PC) 0.5 ห้อง
 ห้องเรียนพิเศษภาษาจีน 0.5 ห้อง
 ห้องเรียนพิเศษดนตรีศึกษา 0.5 ห้อง
 โครงการห้องเรียนปกติ
 ห้องเรียนปกติ 5.5 ห้อง

ระดับชั้นมัธยมศึกษาตอนปลาย 
 โครงการห้องเรียนพิเศษ
 ห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (Enrichment Program of Science Mathematics Technology and Environment ; SMTE) 1 ห้อง
 ห้องเรียนพิเศษวิทยาศาสตร์สุขภาพ (Health Science ; HS) 1 ห้อง
 ห้องเรียนพิเศษเตรียมสี่เหล่าทัพ (Pre-Cadet ; PC) 0.5 ห้อง
 ห้องเรียนพิเศษศิลป์อินเตอร์ 0.5 ห้อง
 ห้องเรียนพิเศษดนตรีศึกษา 0.5 ห้อง
 โครงการห้องเรียนปกติ
 แผนการเรียนวิทยาศาสตร์ คณิตศาสตร์ และวิศวกรรม 0.5 ห้อง
 แผนการเรียนวิทยาศาสตร์ และคณิตศาสตร์ 3 ห้อง
 แผนการเรียนภาษาอังกฤษ และคณิตศาสตร์ 0.5 ห้อง
 แผนการเรียนภาษาอังกฤษ และภาษาจีน 0.5 ห้อง
 แผนการเรียนภาษาอังกฤษ และภาษาเกาหลี 0.5 ห้อง
 แผนการเรียนภาษาอังกฤษ และภาษาญี่ปุ่น 0.5 ห้อง
 แผนการเรียนศิลป์ทั่วไป 1 ห้อง

ดูเพิ่ม 
 โรงเรียนเบญจมราชูทิศ
 โรงเรียนเบญจมราชูทิศ ราชบุรี
 โรงเรียนเบญจมราชูทิศ นครศรีธรรมราช
 โรงเรียนเบญจมราชูทิศ จังหวัดจันทบุรี

แหล่งข้อมูลอื่น 
 เว็บไซต์โรงเรียนเบญจมราชูทิศ จังหวัดปัตตานี
 จตุรมิตรเบญจมราชูทิศแห่งประเทศไทย

โรงเรียนมัธยมศึกษาขนาดใหญ่
โรงเรียนสังกัดสำนักงานเขตพื้นที่การศึกษามัธยมศึกษาปัตตานี
ปัตตานี
โรงเรียนประจำจังหวัด
โรงเรียนที่มีอายุเกิน 100 ปีในประเทศไทย
โรงเรียนที่ก่อตั้งในปี พ.ศ. 2457
สถานศึกษาในอำเภอเมืองปัตตานี